דשא סינתטי

דשא סינתטי מודרני
מבט צד של דשא סינתטי
עץ שקמה ברחוב הקישון בעיר נשר שענפיו העליונים נכרתו, ושורשיו כוסו בדשא סינתטי. העץ גדל ביציאה הצפונית של [[אצטדיון נשר]]
דשא סינתטי לשימוש ביתי המוצג למכירה
דשא סינתטי (קרוי גם דשא מלאכותי) הוא משטח של סיבים סינתטיים העשוי באופן אשר מדמה את המראה של דשא טבעי.

דשא סינתטי משמש לעיתים קרובות במתקני ספורט של ענפים שבעבר שוחקו על דשא. הוא משמש גם בגינות מגורים ויש לו גם יישומים משחקיים.

אחד היתרונות הבולטים של הדשא הסינתטי על דשא טבעי, בא לידי ביטוי ברמת התחזוקה הנדרשת לשימורו. הדשא הסינתטי עומד בשימוש כבד כמו בספורט, הבלאי שלו נמוך יחסית והוא אינו מצריך השקיה או גיזום. אצטדיונים אשר מקורים באופן חלקי או מלא חוסמים את קרינת השמש הנדרשת לצמיחה של דשא טבעי, ודשא סינתטי פותר בעיה זו.

חסרונותיו של הדשא הסינתטי כוללים אורך חיים מוגבל, דרישות ניקיון ותחזוקה תקופתיות, שימוש בנפט לייצור הסיבים הפולימרים, סיכון מוגבר לפציעות ספורט וסכנות בריאותיות וסביבתיות שנובעות בעיקר ממילוי בגומי ממוחזר שמקורו בצמיגים ועלול להכיל כימיקלים רעילים ומסרטנים.<ref></ref><ref></ref><ref></ref><ref></ref>

הדשא הסינתטי זכה לתשומת לב משמעותית בשנות ה-60, כשנעשה בו שימוש באצטדיון ה-"אסטרדום" (Astrodome) ביוסטון, טקסס, שנחנך ב-1965.

== שימושים ==
מגרש כדור בסיס המצויד בדשא סינתטי.
דשא סינתטי בגן ציבורי הכולל 6 עצי פרי הדר שהונח ב[[גבעת נשר]] 
=== כדור בסיס ===
השימוש בדשא סינתטי נעשה לראשונה במייג'ור ליג בייסבול בשנת 1966, והחליף את הדשא הטבעי שהיה לפניו. למרות שהדשא המקורי הותאם במיוחד לשימוש פנימי, לא היה לו מספיק אור והשחקנים שיחקו על אדמה שנצבעה בירוק ועל דשא מת. הפתרון היה להתקין סוג חדש של דשא מלאכותי במגרש.

ההבדל המשמעותי ביותר במשחק על דשא מלאכותי הוא שהכדור קפץ גבוה יותר בהשוואה לדשא רגיל וגם נע מהר יותר. השחקנים נדרשו להתאים את האסטרטגיות שלהם כדי להסתגל לתנאים החדשים.
דשא מלאכותי במגרש פוטבול
דשא מלאכותי מודרני

=== כדורגל ===
ברחבי העולם ישנם מגרשי כדורגל עם דשא מלאכותי. הוא פופולרי יותר במדינות סקנדינביה בהן קרינת השמש החלשה לא מאפשרת גידול דשא טבעי. ישנם כמה אצטדיונים בולטים בהם יש דשא מלאכותי ומתקיימים בהם משחקים ברמות הגבוהות למשל סטאד דה סוויס ונקדורף בברן, אצטדיון זבזדה פרם ברוסיה. הדבר נעשה בשל העלויות הנמוכות בתחזוקתו. כך למשל לדשא רגיל נגרם נזק בעת שמשתמשים באצטדיון להופעות חיות. ולכן העדפה לדשא מלאכותי באצטדיונים גדולים.

כדורגלנים לא אוהבים לשחק על דשא מלאכותי בשל החיכוך הנמוך שלו לעומת דשא רגיל. כל משחקי גביע העולם בכדורגל נשים 2015 התקיימו על דשא מלאכותי. הדבר ספג ביקורת מצד שחקניות ואוהדים עקב החשש להגברת כמות הפציעות.<ref></ref><ref></ref>

=== סקי וגלשני שלג ===
חלק ממועדוני הסקי וגלישת השלג באירופה התקינו משטחים מלאכותיים בשנות השישים והשבעים, אשר כונו על פי רוב בשם pista del sol, על שום היכולת להשתמש בהם גם במזג אוויר חם ושמשי. השימוש בהם הולך וגובר.

=== טניס ===
במגרשי טניס באולמות סגורים נעשה שימוש בשטיחים, למרות שהם היו דומים יותר לשטיחים ביתיים מאשר לדשא מלאכותי. לאחר מכן החל השימוש בדשא המלאכותי עבור מספר מצומצם של מגרשי טניס סגורים ופתוחים.

=== גולף ===
דשא מלאכותי נמצא בשימושים מגוונים גם בגולף. עם זאת, השטח הגדול של מגרשי הגולף והנזק שנגרם מהמחבטים במהלך החבטות, הביאו לכך שהשימוש בו בהקשר זה פחות מעשי.

=== גינון ועיצוב נוף ===
גינה ביתית עם דשא מלאכותי
מאז שנות ה-90 המוקדמות, השימוש בדשא מלאכותי עבר מצורכי ספורט לגינון ביתי ומסחרי במדינות הצחיחות יותר של ארצות הברית. שימוש דומה גבר גם באוסטרליה עקב הדמיון באקלים.

=== שדות תעופה ===
שדות תעופה עושים שימוש בדשא מלאכותי. חלק מהמערכות של המשטחים המלאכותיים מאפשרות אינטגרציה של סיבים אופטיים. כך ניתן לשלב תאורה או פרסום במסלולי הנחיתה של שדות התעופה.

== שיקולים סביבתיים ==
הסיבים ומילוי הגומי של הדשא המלאכותי נשחקים, והכימיקלים שמרכיבים אותם מוצאים את דרכם לאדמה או למקורות מים, שם הם יכולים לזהם ולהזיק לחי ולצומח.<ref></ref><ref></ref>

במאמר שפורסם בכתב העת Science ב-2020, הראו שאחד מהחומרים הנפוצים בצמיגים (6PPD-quinone) התגלה כרעיל ביותר לדגים בנחלי צפון-מערב ארצות הברית, ושהוא מוצא את דרכו למקורות מים דרך מי נגר שסוחפים חלקיקים בעיקר ממגרשי דשא מלאכותי.<ref></ref>

מחקרים מנורווגיה, שוודיה וארצות הברית מצאו שהמקור השני בגודלו לזיהום מיקרופלסטיק באותן מדינות הוא ממילוי הגומי הממוחזר של משטחי דשא מלאכותי.<ref></ref><ref></ref><ref></ref>

דשא סינתטי אינו מאפשר חלחול וספיחה של מים ומגביר סכנת הצפות. הוא גם מתחמם ופולט חום הרבה יותר מדשא טבעי<ref>, יולי 2024</ref>.

== שיקולים בריאותיים ==
=== גורמים מסרטנים ===
ב-2020 האיחוד האירופי החיל פיקוח על מרכיבי הגומי שניתן לשים כמילוי במגרשי דשא מלאכותי ואף בגני שעשועים, לאחר שמחקרים הראו שמספר חומרים בו מסרטנים, בדגש על פחמימנים ארומטיים רב-טבעתיים (PAHs).<ref></ref><ref></ref>

מחקר הולנדי מ-2020 מצא שקיים סיכון מוגבר לסרטן לספורטאים שמתאמנים ומשחקים על דשא סינתטי עם מילוי גומי, אבל שהסיכון נמצא בטווח הזניח.<ref></ref>

=== פציעות ספורט ===
מחקר אמריקאי מ-2020 הראה שלשחקני פוטבול שמשחקים על דשא מלאכותי יש סיכון מוגבר להיפצע פציעות רגליים, בעיקר בקרסוליים ובברכיים, אך שאפשר להפחית את הסיכון אם משחקים עם נעליים מותאמות לדשא מלאכותי ואם המגרש עובר תחזוקה שוטפת.<ref></ref>

מאמר אמריקאי שסקר 53 מאמרים בנושא פציעות על דשא מלאכותי גילה שיש סיכון מוגבר לפציעות ספורט על דשא מלאכותי, בעיקר פציעות בכף הרגל ובברכיים. לשחקני כדורגל באופן ספציפי היה סיכון מוגבר לפציעות ברך ואגן. המאמר מראה שהסיכון המוגבר לפציעות קיים גם במגרשי דשא מלאכותי "דור חדש" שנהוג לחשוב שהם פחות מסוכנים. יתרה על כך, המאמר מצא שהמחקרים היחידים שטענו שמגרשי דשא מלאכותי בטוחים יותר - קיבלו תמיכה כלכלית מתעשיית הדשא המלאכותי.<ref></ref>

==קישורים חיצוניים==

* 
* 

== הערות שוליים ==

קטגוריה:גינון
קטגוריה:דשא
קטגוריה:ספורט